CELEX: 32019D1728
Language: el
Date: 2019-10-15 00:00:00
Title: Εκτελεστική απόφαση (ΕΕ) 2019/1728 της Επιτροπής της 15ης Οκτωβρίου 2019 σχετικά με τα εναρμονισμένα πρότυπα για τα παιχνίδια τα οποία εκπονήθηκαν προς υποστήριξη της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου

16.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 263/32
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1728 ΤΗΣ ΕΠΙΤΡΟΠΗΣ
         της 15ης Οκτωβρίου 2019
         σχετικά με τα εναρμονισμένα πρότυπα για τα παιχνίδια τα οποία εκπονήθηκαν προς υποστήριξη της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 13 της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου (2), τα παιχνίδια που συμμορφώνονται με τα εναρμονισμένα πρότυπα ή με μέρη αυτών, τα στοιχεία των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνονται με τις απαιτήσεις των εν λόγω προτύπων ή μερών τους, όπως προβλέπονται στο άρθρο 10 της οδηγίας 2009/48/ΕΚ και στο παράρτημα ΙΙ της εν λόγω οδηγίας.
                  
               
                     (2)
                  
                  
                     Με την επιστολή M/445 της 9ης Ιουλίου 2009 η Επιτροπή υπέβαλε στην Ευρωπαϊκή Επιτροπή Τυποποίησης (CEN) και στην Ευρωπαϊκή Επιτροπή Ηλεκτροτεχνικής Τυποποίησης (Cenelec) αίτημα για την εκπόνηση νέων και την αναθεώρηση των υφιστάμενων εναρμονισμένων προτύπων προς υποστήριξη της οδηγίας 2009/48/ΕΚ.
                  
               
                     (3)
                  
                  
                     Η οδηγία 2009/48/ΕΚ καθορίζει, στο παράρτημα II μέρος III σημείο 13, τα όρια μετανάστευσης για 19 στοιχεία, από παιχνίδια ή συστατικά μέρη παιχνιδιών, τα οποία δεν πρέπει να υπερβαίνονται. Ωστόσο, τα εν λόγω όρια μετανάστευσης δεν εφαρμόζονται εάν μπορεί να αποκλειστεί οποιοσδήποτε κίνδυνος, όπως η αδυναμία πρόσβασης σε συστατικό μέρος παιχνιδιού το οποίο ενδέχεται να περιλαμβάνει ένα ή περισσότερα στοιχεία.
                  
               
                     (4)
                  
                  
                     Με βάση το αίτημα M/445 της 9ης Ιουλίου 2009, η CEN αναθεώρησε το εναρμονισμένο πρότυπο EN 71-3:2013+A3:2018 για τη μετανάστευση ορισμένων στοιχείων, τα στοιχεία αναφοράς του οποίου έχουν δημοσιευθεί στην Επίσημη Εφημερίδα της Ευρωπαϊκής Ένωσης (3)
                        , προκειμένου να συμπεριληφθεί η πλέον πρόσφατη τεχνική και επιστημονική πρόοδος στις μεθόδους δοκιμών που περιγράφονται στο πρότυπο EN 71-3. Η πρόοδος αυτή περιλαμβάνει βελτιωμένη μέτρηση του χρωμίου VI και των οργανικών ενώσεων κασσιτέρου, καλύτερα ελεγχόμενες πειραματικές συνθήκες κατά τη διεξαγωγή των δοκιμών, και βελτιωμένη δομή του προτύπου EN 71-3 για τη διευκόλυνση της πρακτικής εφαρμογής. Αυτό είχε ως αποτέλεσμα τη θέσπιση του εναρμονισμένου προτύπου EN 71-3:2019 για τη μετανάστευση ορισμένων στοιχείων.
                  
               
                     (5)
                  
                  
                     Η Επιτροπή, από κοινού με την CEN, αξιολόγησε κατά πόσον το εναρμονισμένο πρότυπο EN 71-3:2019 για τη μετανάστευση ορισμένων στοιχείων που συνέταξε η CEN συμμορφώνεται με το αίτημα M/445 της 9ης Ιουλίου 2009.
                  
               
                     (6)
                  
                  
                     Το εναρμονισμένο πρότυπο EN 71-3:2019 πληροί τις απαιτήσεις που επιδιώκει να καλύψει και οι οποίες ορίζονται στην οδηγία 2009/48/ΕΚ. Επομένως, είναι σκόπιμο να δημοσιευθούν τα στοιχεία αναφοράς αυτού του προτύπου στην Επίσημη Εφημερίδα της Ευρωπαϊκής Ένωσης.
                     
                  
               
                     (7)
                  
                  
                     Το εναρμονισμένο πρότυπο EN 71-3:2019 αντικαθιστά το εναρμονισμένο πρότυπο EN 71-3:2013+A3:2018. Ως εκ τούτου, είναι αναγκαίο να αφαιρεθούν τα στοιχεία αναφοράς του εν λόγω προτύπου από την Επίσημη Εφημερίδα της Ευρωπαϊκής Ένωσης. Για να δοθεί στους κατασκευαστές παιχνιδιών αρκετός χρόνος για να προσαρμόσουν τα προϊόντα τους στις αναθεωρημένες προδιαγραφές που περιέχονται στο εναρμονισμένο πρότυπο EN 71-3:2019, είναι αναγκαίο να αναβληθεί η απόσυρση των στοιχείων αναφοράς του εναρμονισμένου προτύπου EN 71-3:2013+A3:2018.
                  
               
                     (8)
                  
                  
                     Για λόγους σαφήνειας και εξορθολογισμού, θα πρέπει να δημοσιευθεί σε μία πράξη πλήρης κατάλογος των στοιχείων αναφοράς των εναρμονισμένων προτύπων που έχουν καταρτιστεί προς υποστήριξη της οδηγίας 2009/48/ΕΚ και πληρούν τις απαιτήσεις που επιδιώκουν να καλύψουν. Συνεπώς, τα στοιχεία αναφοράς των ευρωπαϊκών προτύπων που έχουν δημοσιευθεί στην Επίσημη Εφημερίδα της Ευρωπαϊκής Ένωσης (4) θα πρέπει να περιληφθούν στην παρούσα απόφαση. Κατά συνέπεια, είναι επίσης αναγκαίο να καταργηθεί η εκτελεστική απόφαση (ΕΕ) 2019/1254 της Επιτροπής (5).
                  
               
                     (9)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες ουσιώδεις απαιτήσεις που προβλέπονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΈΔΩΣΕ ΤΗΝ ΠΑΡΟΎΣΑ ΑΠΌΦΑΣΗ:
         
            Άρθρο 1
            Τα στοιχεία αναφοράς των εναρμονισμένων προτύπων για τα παιχνίδια τα οποία εκπονήθηκαν προς υποστήριξη της οδηγίας 2009/48/ΕΚ, και τα οποία απαριθμούνται στο παράρτημα Ι της παρούσας απόφασης, δημοσιεύονται στην Επίσημη Εφημερίδα της Ευρωπαϊκής Ένωσης.
         
         
            Άρθρο 2
            Τα στοιχεία αναφοράς των εναρμονισμένων προτύπων για τα παιχνίδια τα οποία εκπονήθηκαν προς υποστήριξη της οδηγίας 2009/48/ΕΚ, και τα οποία απαριθμούνται στο παράρτημα II της παρούσας απόφασης, αποσύρονται από την Επίσημη Εφημερίδα της Ευρωπαϊκής Ένωσης από τις ημερομηνίες που παρατίθενται στο εν λόγω παράρτημα.
         
         
            Άρθρο 3
            Η εκτελεστική απόφαση (ΕΕ) 2019/1254 καταργείται.
         
         
            Άρθρο 4
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 15 Οκτωβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2009/48/ΕΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2009, σχετικά με την ασφάλεια των παιχνιδιών (ΕΕ L 170 της 30.6.2009, σ. 1).
         
            (3)  ΕΕ C 282 της 10.8.2018, σ. 3.
         
            (4)  Ανακοίνωση της Επιτροπής στο πλαίσιο της εφαρμογής της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου σχετικά με την ασφάλεια των παιχνιδιών (ΕΕ C 282 της 10.8.2018, σ. 3).
         
            (5)  Εκτελεστική απόφαση (ΕΕ) 2019/1254 της Επιτροπής, της 22ας Ιουλίου 2019, σχετικά με τα εναρμονισμένα πρότυπα για την ασφάλεια των παιχνιδιών τα οποία εκπονήθηκαν προς υποστήριξη της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου (ΕΕ L 195 της 23.7.2019, σ. 43).
      
      
         
            ΠΑΡΑΡΤΗΜΑ I
            
                        Αριθ.
                     
                     
                        Στοιχεία αναφοράς του προτύπου
                     
                  
                        1.
                     
                     
                        EN 71-1:2014+A1:2018 Ασφάλεια παιχνιδιών — Μέρος 1: Μηχανικές και φυσικές ιδιότητες
                     
                  
                        2.
                     
                     
                        EN 71-2:2011+A1:2014 Ασφάλεια παιχνιδιών — Μέρος 2: Ευφλεκτότητα
                     
                  
                        3.
                     
                     
                        EN 71-3:2019 Ασφάλεια παιχνιδιών — Μέρος 3: Μετανάστευση ορισμένων στοιχείων
                     
                  
                        4.
                     
                     
                        EN 71-4:2013 Ασφάλεια παιχνιδιών — Μέρος 4: Συλλογές χημικών πειραμάτων και συναφών δραστηριοτήτων
                     
                  
                        5.
                     
                     
                        EN 71-5:2015 Ασφάλεια παιχνιδιών — Μέρος 5: Χημικά παιχνίδια (συλλογές) πλην συλλογών πειραμάτων χημείας
                     
                  
                        1.
                     
                     
                        EN 71-7:2014+A2:2018 Ασφάλεια παιχνιδιών — Μέρος 7: Δακτυλομπογιές — Απαιτήσεις και μέθοδοι δοκιμής
                        Σημείωση: Ως προς το επιτρεπόμενο συντηρητικό κλιμβαζόλη (καταχώριση 22 στον πίνακα Β.1 του παραρτήματος Β του παρόντος προτύπου), το τεκμήριο συμμόρφωσης ισχύει για μέγιστη επιτρεπόμενη συγκέντρωση έως 0,2% (και όχι: 0,5%). Αυτό βασίζεται στην «ΠΡΟΣΘΗΚΗ στη γνώμη για την κλιμβαζόλη (P64) αριθ. SCCS/1506/13» της επιστημονικής επιτροπής για την ασφάλεια των καταναλωτών (ΕΕΑΚ), η οποία εκδόθηκε μετά τη δημοσίευση του προτύπου από τη CEN.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                  
                        2.
                     
                     
                        EN 71-8:2018 Ασφάλεια παιχνιδιών — Μέρος 8: Παιχνίδια δραστηριοτήτων για ιδιωτική χρήση
                     
                  
                        3.
                     
                     
                        EN 71-12:2013 Ασφάλεια παιχνιδιών — Μέρος 12: Ν-νιτροζαμίνες και Ν- νιτροζώσιμες ουσίες
                     
                  
                        4.
                     
                     
                        EN 71-13:2014 Ασφάλεια παιχνιδιών — Μέρος 13: Οσφρητικά παιχνίδια από χαρτόνι, συλλογές καλλυντικών και γευστικά παιχνίδια
                     
                  
                        5.
                     
                     
                        EN 71-14:2018 Ασφάλεια παιχνιδιών — Μέρος 14: Τραμπολίνα για οικιακή χρήση
                     
                  
                        6.
                     
                     
                        EN 62115:2005 Ηλεκτρικά παιχνίδια — Ασφάλεια
                        IEC 62115:2003 (Τροποποιημένο) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (Τροποποιημένο)
                     
                  
      
      
         
            ΠΑΡΑΡΤΗΜΑ II
            
                        Αριθ.
                     
                     
                        Στοιχεία αναφοράς του προτύπου
                     
                     
                        Ημερομηνία απόσυρσης
                     
                  
                        1.
                     
                     
                        EN 71-3:2013+A3:2018 Ασφάλεια παιχνιδιών — Μέρος 3: Μετανάστευση ορισμένων στοιχείων
                     
                     
                        15 Απριλίου 2020
                     
                  
                        2.
                     
                     
                        EN 71-14:2014+A1:2017 Ασφάλεια παιχνιδιών — Μέρος 14: Τραμπολίνα για οικιακή χρήση
                     
                     
                        22 Ιανουαρίου 2020